Document ID: 32011R0660

РЕГЛАМЕНТ (ЕС) № 660/2011 НА СЪВЕТА
от 9 юни 2011 година
относно разпределяне на възможностите за риболов съгласно Протокола, договорен между Европейския съюз и Република Кабо Верде за определяне на възможностите за риболов и на финансовото участие, предвидени в Споразумението за партньорство в областта на рибарството, което е в сила между двете страни
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз, и по-специално член 43, параграф 3 от него,
като взе предвид предложението на Европейската комисия,
като има предвид, че:
(1)
На 19 декември 2006 г. Съветът прие Регламент (ЕО) № 2027/2006 за сключване на Споразумение за партньорство в областта на рибарството между Европейската общност и Република Кабо Верде (1) (наричано по-нататък „Споразумение за партньорство“),
(2)
На 22 декември 2010 г. бе парафиран нов протокол към Споразумението за партньорство (наричан по-нататък „нов протокол“). Този протокол предоставя на корабите на ЕС възможности за риболов във водите, над които Кабо Верде упражнява суверенитет или юрисдикция в областта на рибарството.
(3)
На 9 юни 2011 г. Съветът прие Решение 2011/405/ЕС (2) относно подписването и временното прилагане на новия протокол.
(4)
Следва да се определи методът за разпределяне на възможностите за риболов между държавите-членки за срока на прилагане на новия протокол,
(5)
Съгласно член 10, параграф 1 от Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността (3), ако се установи, че възможностите за риболов, предоставени на Съюза с новия протокол, не са използвани напълно, Комисията уведомява съответните държави-членки. Липсата на отговор в рамките на срока, който ще определи Съветът, се счита за потвърждение, че корабите на съответната държава-членка не използват напълно възможностите си за риболов в дадения период. Този срок следва да се определи.
(6)
Тъй като срокът на действие на протокола, който е в сила, изтича на 31 август 2011 г. е целесъобразно настоящият регламент да влезе в сила на първия ден след публикуването му в Официален вестник на Европейския съюз и да се прилага от 1 септември 2011 г.,
ПРИЕ НАСТОЯЩИЯ РЕГЛАМЕНТ:
Член 1
1. Възможностите за риболов, посочени в протокола, договорен между Европейската общност и Република Кабо Верде за определяне на възможностите за риболов и на финансовото участие, предвидени в Споразумението за партньорство в областта на риболова, което е в сила между двете страни (наричан по-нататък „Протокола“), се разпределят между държавите-членки, както следва:
а)
сейнери за улов на риба тон
Испания
16 кораба
Франция
12 кораба
б)
кораби с парагади за улов на повърхността
Испания
26 кораба
Португалия
9 кораба
в)
кораби за улов на риба тон с въдици
Испания
7 кораба
Франция
4 кораба
2. Регламент (ЕО) № 1006/2008 се прилага, без да се засяга Споразумението за партньорство в областта на рибарството между Европейската общност и Република Кабо Верде.
3. Ако заявленията за разрешения за риболов на държавите-членки, посочени в параграф 1, не изчерпват всички възможности за риболов, определени в Протокола, Комисията разглежда заявления за разрешения за риболов от всяка друга държава-членка съгласно член 10 от Регламент (ЕО) № 1006/2008.
Срокът, предвиден в член 10, параграф 1 от посочения регламент, се определя на 10 работни дни.
Член 2
Настоящият регламент влиза в сила на първия ден след публикуването му в Официален вестник на Европейския съюз.
Прилага се от 1 септември 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 9 юни 2011 година.

Labels: 8
18
6